Με ατομική μου ευθύνη και γνωρίζοντας τις κυρώσεις, που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

α) Τα δικαιολογητικά που έχω αποστείλει ηλεκτρονικά στη γραμματεία του ΔΠΜΣ «Δομοστατικός Σχεδιασμός & Ανάλυση των Κατασκευών» αποτελούν ακριβή αντίγραφα από τα πρωτότυπα έγγραφα που έχω στην κατοχή μου.

β) Παρέχω τη συγκατάθεσή μου για την επεξεργασία των προσωπικών μου δεδομένων από το ΔΠΜΣ «Δομοστατικός Σχεδιασμός και Ανάλυση των Κατασκευών» με σκοπό:

• Να διαβιβαστούν στα αρμόδια ακαδημαϊκά και διοικητικά όργανα του ΔΠΜΣ «ΔΣΑΚ» και του ΕΜΠ, σύμφωνα με τα προβλεπόμενα στον ισχύοντα Κανονισμό του ΔΠΜΣ και τον Ε.Κ.Λ. του ΕΜΠ.

• Να διαβιβαστούν στους διδάσκοντες των μαθημάτων στα οποία εγγράφομαι κατά τη διάρκεια της φοίτησής μου.

• Να διαβιβαστούν το ονοματεπώνυμο και το πατρώνυμο στο σύλλογο μεταπτυχιακών φοιτητών με σκοπό τη σύνταξη καταλόγων για τη διενέργεια φοιτητικών εκλογών.

• Να ενημερώνομαι για θέματα που αφορούν τη φοίτησή μου στο ΔΠΜΣ μέσω τηλεφωνικής επικοινωνίας, ηλεκτρονικού ταχυδρομείου ή με άλλο τρόπο.

• Να ενημερώνομαι για εκπαιδευτικά προγράμματα, εκδηλώσεις και εν γένει δράσεις συναφείς με το ΔΠΜΣ μέσω τηλεφωνικής επικοινωνίας, ηλεκτρονικού ταχυδρομείου ή με άλλο τρόπο.

• Να δημοσιοποιείται το ονοματεπώνυμό μου στις λίστες αποφοίτων και τις λίστες Μεταπτυχιακών Διπλωματικών Εργασιών του ΔΠΜΣ, οι οποίες αναρτώνται στον ιστότοπο του Προγράμματος.

• Να δημοσιοποιούνται φωτογραφικά αρχεία ή/και βίντεο με την εικόνα μου στο διαδίκτυο για λόγους προβολής του Προγράμματος.

Το ΔΠΜΣ δε διαβιβάζει τα δεδομένα προσωπικού χαρακτήρα που επεξεργάζεται σε οποιοδήποτε τρίτο πρόσωπο και λαμβάνει τα κατάλληλα μέτρα προστασίας και ασφάλειας των προσωπικών δεδομένων.

Τα προσωπικά δεδομένα των μεταπτυχιακών φοιτητών και αποφοίτων τηρούνται επ’ αόριστον.

γ) Έλαβα γνώση ότι ως μεταπτυχιακός φοιτητής έχω δικαίωμα να ζητήσω από το ΔΠΜΣ «ΔΣΑΚ», αποστέλλοντας ηλεκτρονικό μήνυμα στη διεύθυνση mscads@central.ntua.gr:

• πρόσβαση στα προσωπικά μου δεδομένα και πληροφορίες σχετικά με τους σκοπούς, τους αποδέκτες και τη διάρκεια της επεξεργασίας,

• διόρθωση των προσωπικών μου δεδομένων,

• διαγραφή των προσωπικών μου δεδομένων, εφόσον συντρέχουν οι νόμιμες προϋποθέσεις,

• περιορισμό της επεξεργασίας των προσωπικών μου δεδομένων μόνο για συγκεκριμένους σκοπούς,

• ανάκληση της συγκατάθεσης συνολικά ή σε επιμέρους ενέργειες διαχείρισης των προσωπικών μου δεδομένων. Η ανάκληση της συγκατάθεσης δε θίγει τη νομιμότητα της επεξεργασίας που είχε βασιστεί σε αυτή και έχει προηγηθεί χρονικά.

Σε περίπτωση που θεωρώ ότι παραβιάζονται τα δικαιώματά μου, δικαιούμαι να προσφύγω στην Αρχή Προστασίας Δεδομένων Προσωπικού Χαρακτήρα (www.dpa.gr), η οποία είναι η αρμόδια εποπτική αρχή επεξεργασίας των προσωπικών δεδομένων.

δ) Με την παρούσα εγγράφομαι για το ακαδημαϊκό έτος 2025-2026 στο Διατμηματικό Πρόγραμμα Μεταπτυχιακών Σπουδών «Δομοστατικός Σχεδιασμός & Ανάλυση των Κατασκευών» του ΕΜΠ στην κατεύθυνση ………………………………..